**Anexa 5**

**Dotarea minimă obligatorie și condițiile de organizare a dispeceratului pentru îngrijiri la domiciliu**

**1.** Spațiu dispecerat:**–**minimum o încăpere, cu acces direct, ventilată și luminată și cu posibilitatea accesului la grup sanitar cu chiuvetă și apă curentă

**2.** Organizare:

**–**spațiu (de exemplu, frigider) pentru colectarea deșeurilor medicale (după caz - în funcție de serviciile oferite);

**–**spațiu/mobilier destinat depozitării recipientelor care se vor utiliza pentru colectarea deșeurilor medicale (după caz - în funcție de serviciile oferite);

**–**asigurarea protecției datelor cu caracter personal pentru arhiva electronică.

**3.** Dotare minimă:

**–**birou, scaun;

**–**echipamente IT/calculator/laptop pentru stocarea electronică a bazei de date a serviciilor efectuate/conexiune la internet/imprimantă (după caz);

**–**telefon/alte mijloace de comunicare;

**–**spațiu/mobilier/rafturi pentru arhiva fizică (fișe, recomandări medicale etc.) cu asigurarea protecției datelor cu caracter personal;

**–**registre de evidență privind furnizarea îngrijirilor medicale la domiciliu în care se vor consemna datele beneficiarului, medicul care a indicat/recomandat îngrijirile medicale la domiciliu, precum și serviciile furnizate, persoana care a furnizat serviciile, data și ora;

**–**cel puțin o trusă standard de prim ajutor;

**–**materiale dezinfectante/materiale sanitare: ace, seringi, mănuși, tampoane, materiale consumabile de tip vacutainere, soluții perfuzabile, truse de perfuzie, catetere periferice, tensiometru etc.